กฎกระทรวงการแบ่งระดับ การกำหนดคุณวุฒิ และการอนุญาตเป็นเจ้าหน้าที่ปฏิบัติงานเดินเครื่องปฏิกรณ์นิวเคลียร์ พ.ศ. 2564กฎกระทรวง การแบ่งระดับ การกำหนดคุณวุฒิ และการอนุญาตเป็นเจ้าหน้าที่ปฏิบัติงานเดินเครื่องปฏิกรณ์นิวเคลียร์ พ.ศ. ๒๕๖๔อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ มาตรา ๘ (๑๙) มาตรา ๙๕ วรรคสาม และมาตรา ๙๗ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ใบอนุญาต" หมายความว่า ใบอนุญาตเจ้าหน้าที่ปฏิบัติงานเดินเครื่องปฏิกรณ์นิวเคลียร์มาตรา 2 ข้อ ๒ เจ้าหน้าที่ปฏิบัติงานเดินเครื่องปฏิกรณ์นิวเคลียร์ มี ๓ ระดับ ดังต่อไปนี้ (๑) เจ้าหน้าที่ปฏิบัติงานเดินเครื่องปฏิกรณ์นิวเคลียร์ทั่วไป (๒) เจ้าหน้าที่ปฏิบัติงานเดินเครื่องปฏิกรณ์นิวเคลียร์อาวุโส (๓) เจ้าหน้าที่ปฏิบัติงานเดินเครื่องปฏิกรณ์นิวเคลียร์ควบคุมมาตรา 3 ข้อ ๓ เจ้าหน้าที่ปฏิบัติงานเดินเครื่องปฏิกรณ์นิวเคลียร์แต่ละระดับจะต้องมีคุณวุฒิ ดังต่อไปนี้ (๑) เจ้าหน้าที่ปฏิบัติงานเดินเครื่องปฏิกรณ์นิวเคลียร์ทั่วไป (ก) สำเร็จการศึกษาไม่ต่ำกว่าประกาศนียบัตรวิชาชีพชั้นสูง อนุปริญญา หรือเทียบเท่า (ข)มาตรา 3 ผ่านการอบรมหลักสูตรเจ้าหน้าที่ปฏิบัติงานเดินเครื่องปฏิกรณ์นิวเคลียร์ทั่วไปตามมาตรฐานหลักสูตรที่เลขาธิการกำหนดโดยประกาศในราชกิจจานุเบกษา (ค) มีประสบการณ์ในการปฏิบัติงานเดินเครื่องปฏิกรณ์นิวเคลียร์ตามระยะเวลาที่เลขาธิการกำหนดโดยประกาศในราชกิจจานุเบกษา (๒)มาตรา 3 เจ้าหน้าที่ปฏิบัติงานเดินเครื่องปฏิกรณ์นิวเคลียร์อาวุโส (ก) สำเร็จการศึกษาไม่ต่ำกว่าประกาศนียบัตรวิชาชีพชั้นสูง อนุปริญญา หรือเทียบเท่า (ข) ผ่านการอบรมหลักสูตรเจ้าหน้าที่ปฏิบัติงานเดินเครื่องปฏิกรณ์นิวเคลียร์อาวุโสตามมาตรฐานหลักสูตรที่เลขาธิการกำหนดโดยประกาศในราชกิจจานุเบกษา (ค)มาตรา 3 มีประสบการณ์ในการปฏิบัติงานเดินเครื่องปฏิกรณ์นิวเคลียร์ตามระยะเวลาที่เลขาธิการกำหนดโดยประกาศในราชกิจจานุเบกษา (๓) เจ้าหน้าที่ปฏิบัติงานเดินเครื่องปฏิกรณ์นิวเคลียร์ควบคุม (ก) สำเร็จการศึกษาไม่ต่ำกว่าประกาศนียบัตรวิชาชีพชั้นสูง อนุปริญญา หรือเทียบเท่า (ข)มาตรา 3 ผ่านการอบรมหลักสูตรเจ้าหน้าที่ปฏิบัติงานเดินเครื่องปฏิกรณ์นิวเคลียร์ควบคุมตามมาตรฐานหลักสูตรที่เลขาธิการกำหนดโดยประกาศในราชกิจจานุเบกษา (ค) มีประสบการณ์ในการปฏิบัติงานเดินเครื่องปฏิกรณ์นิวเคลียร์ตามระยะเวลาที่เลขาธิการกำหนดโดยประกาศในราชกิจจานุเบกษามาตรา 4 ข้อ ๔ ผู้ใดประสงค์จะขอรับใบอนุญาต ให้ยื่นคำขอรับใบอนุญาตต่อเลขาธิการหรือผู้ซึ่งเลขาธิการมอบหมาย พร้อมด้วยข้อมูล เอกสาร และหลักฐานตามที่ระบุไว้ในแบบคำขอรับใบอนุญาตมาตรา 5 ข้อ ๕ เมื่อได้รับคำขอรับใบอนุญาต ให้เลขาธิการหรือผู้ซึ่งเลขาธิการมอบหมายตรวจสอบคำขอรับใบอนุญาต ข้อมูล เอกสาร และหลักฐานที่ยื่นพร้อมคำขอรับใบอนุญาตให้ถูกต้องครบถ้วน หากเห็นว่าคำขอรับใบอนุญาต ข้อมูล เอกสาร หรือหลักฐานไม่ถูกต้องหรือไม่ครบถ้วน ให้แจ้งให้ผู้ขอรับใบอนุญาตทราบทันทีมาตรา 5 ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งผู้ขอรับใบอนุญาตดำเนินการแก้ไขหรือยื่นข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการข้อมูล เอกสาร หรือหลักฐานที่จะต้องยื่นเพิ่มเติมมาตรา 5 พร้อมทั้งกำหนดระยะเวลาที่ผู้ขอรับใบอนุญาตจะต้องดำเนินการไว้และแจ้งให้ผู้ขอรับใบอนุญาตทราบ ในกรณีการยื่นคำขอรับใบอนุญาตมิได้กระทำด้วยวิธีการทางอิเล็กทรอนิกส์ ให้เลขาธิการหรือผู้ซึ่งเลขาธิการมอบหมายและผู้ขอรับใบอนุญาตลงนามไว้ในบันทึกนั้น และมอบสำเนาให้ผู้ขอรับใบอนุญาตไว้เป็นหลักฐานมาตรา 5 ในกรณีที่ผู้ขอรับใบอนุญาตไม่แก้ไขเพิ่มเติมหรือจัดส่งคำขอรับใบอนุญาต ข้อมูล เอกสาร หรือหลักฐานให้ถูกต้องและครบถ้วนภายในกำหนดระยะเวลาตามวรรคหนึ่ง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้จำหน่ายเรื่องออกจากสารบบและมีหนังสือแจ้งให้ผู้ขอรับใบอนุญาตทราบมาตรา 5 ในกรณีที่เห็นว่าคำขอรับใบอนุญาต ข้อมูล เอกสาร และหลักฐานถูกต้องและครบถ้วนแล้ว ให้เลขาธิการหรือผู้ซึ่งเลขาธิการมอบหมายออกใบรับคำขอให้แก่ผู้ขอรับใบอนุญาตมาตรา 6 ข้อ ๖ การพิจารณาออกใบอนุญาต ให้เลขาธิการพิจารณาตามหลักเกณฑ์ ดังต่อไปนี้ (๑) ผู้ขอรับใบอนุญาตต้องมีคุณสมบัติและไม่มีลักษณะต้องห้ามตามมาตรา ๙๕ วรรคสอง (๒) ผู้ขอรับใบอนุญาตต้องมีคุณวุฒิตามที่กำหนดในข้อ ๓ (๓)มาตรา 6 ผู้ขอรับใบอนุญาตต้องผ่านการทดสอบความรู้ความสามารถตามหลักเกณฑ์และวิธีการที่เลขาธิการกำหนดโดยประกาศในราชกิจจานุเบกษา (๔) ผู้ขอรับใบอนุญาตต้องมีสุขภาพสมบูรณ์แข็งแรง ไม่เป็นอุปสรรคต่อการปฏิบัติงานเป็นเจ้าหน้าที่ปฏิบัติงานเดินเครื่องปฏิกรณ์นิวเคลียร์มาตรา 6 และเป็นไปตามข อกำหนดขั้นต่ำทางด้านสุขภาพที่เลขาธิการกำหนดโดยประกาศในราชกิจจานุเบกษามาตรา 7 ข้อ ๗ ให้เลขาธิการพิจารณาคำขอรับใบอนุญาตและมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในสี่สิบห้าวันนับแต่วันที่ออกใบรับคำขอให้แก่ผู้ขอรับใบอนุญาต ในกรณีที่เลขาธิการมีคำสั่งอนุญาตมาตรา 7 ให้เลขาธิการแจ้งเป็นหนังสือให้ผู้ขอรับใบอนุญาตชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าว และให้เลขาธิการออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียม แต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าวมาตรา 7 ให้ถือว่าผู้ขอรับใบอนุญาตไม่ประสงค์จะรับใบอนุญาต และให้เลขาธิการจำหน่ายเรื่องออกจากสารบบและมีหนังสือแจ้งให้ผู้ขอรับใบอนุญาตทราบ ในกรณีที่เลขาธิการมีคำสั่งไม่อนุญาต ให้แจ้งคำสั่งดังกล่าวเป็นหนังสือให้ผู้ขอรับใบอนุญาตทราบ ทั้งนี้ ให้ระบุเหตุผลของการไม่อนุญาต รวมทั้งแจ้งสิทธิอุทธรณ์ การยื่นคำอุทธรณ์มาตรา 7 และระยะเวลาสำหรับการอุทธรณ์ให้ผู้ขอรับใบอนุญาตทราบด้วย เพื่ออำนวยความสะดวกแก่ผู้ขอรับใบอนุญาต เลขาธิการจะแจ้งให้ผู้ขอรับใบอนุญาตทราบโดยวิธีการทางอิเล็กทรอนิกส์ไปพร้อมกับหนังสือตามวรรคสองหรือวรรคสามด้วยก็ได้มาตรา 8 ข้อ ๘ ผู้รับใบอนุญาตซึ่งประสงค์จะแก้ไขเพิ่มเติมชื่อตัว ชื่อสกุล หรือชื่อตัวและชื่อสกุล หรือรายการประวัติอื่นใดในใบอนุญาต ให้ยื่นคำขอแก้ไขเปลี่ยนแปลงรายการดังกล่าวต่อเลขาธิการหรือผู้ซึ่งเลขาธิการมอบหมาย พร้อมด้วยข้อมูล เอกสาร และหลักฐานตามที่ระบุไว้ในแบบคำขอแก้ไขเปลี่ยนแปลงรายการในใบอนุญาตมาตรา 8 ให้นำความในข้อ ๕ และข้อ ๗ มาใช้บังคับแก่การพิจารณาคำขอแก้ไขเปลี่ยนแปลงรายการในใบอนุญาตด้วยโดยอนุโลมมาตรา 9 ข้อ ๙ ผู้รับใบอนุญาตซึ่งประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อเลขาธิการหรือผู้ซึ่งเลขาธิการมอบหมาย พร้อมด้วยข้อมูล เอกสาร และหลักฐานตามที่ระบุไว้ในแบบคำขอต่ออายุใบอนุญาตภายในกำหนดระยะเวลา ดังต่อไปนี้ (๑) ผู้รับใบอนุญาตสำหรับเครื่องปฏิกรณ์นิวเคลียร์วิจัยมาตรา 9 ให้ยื่นคำขอต่ออายุใบอนุญาตก่อนใบอนุญาตสิ้นอายุไม่น้อยกว่าหกสิบวัน (๒) ผู้รับใบอนุญาตสำหรับเครื่องปฏิกรณ์นิวเคลียร์เพื่อการผลิตพลังงาน ให้ยื่นคำขอต่ออายุใบอนุญาตก่อนใบอนุญาตสิ้นอายุไม่น้อยกว่าหนึ่งร้อยแปดสิบวัน ให้นำความในข้อ ๕ ข้อ ๖ และข้อ ๗ มาใช้บังคับแก่การพิจารณาต่ออายุใบอนุญาตด้วยโดยอนุโลมมาตรา 10 ข้อ ๑๐ ในกรณีที่ใบอนุญาตชํารุดในสาระสำคัญ สูญหาย หรือถูกทำลาย ให้ผู้รับใบอนุญาตยื่นคําขอรับใบแทนใบอนุญาตต่อเลขาธิการหรือผู้ซึ่งเลขาธิการมอบหมาย พร้อมด้วยข้อมูล เอกสาร และหลักฐานตามที่ระบุไว้ในแบบคำขอรับใบแทนใบอนุญาตภายในสิบห้าวันนับแต่วันที่รู้ถึงการชํารุดในสาระสำคัญ สูญหาย หรือถูกทำลายมาตรา 10 ให้นำความในข้อ ๕ และข้อ ๗ มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลม ใบแทนใบอนุญาต ให้ใช้แบบใบอนุญาต โดยระบุคำว่า "ใบแทน" ด้วยตัวอักษรสีแดงไว้ด้านบนของใบอนุญาตมาตรา 11 ข้อ ๑๑ การยื่นคำขอรับใบอนุญาต คำขอแก้ไขเปลี่ยนแปลงรายการในใบอนุญาตคำขอต่ออายุใบอนุญาต และคำขอรับใบแทนใบอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่น ณ สำนักงานมาตรา 12 ข้อ ๑๒ คำขอรับใบอนุญาต ใบรับคำขอ ใบอนุญาต คำขอแก้ไขเปลี่ยนแปลงรายการในใบอนุญาต คำขอต่ออายุใบอนุญาต และคำขอรับใบแทนใบอนุญาต ให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๒๐ เมษายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘ (๑๙) มาตรา ๙๕ วรรคสาม และมาตรา ๙๗ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้การแบ่งระดับและการกำหนดคุณวุฒิของเจ้าหน้าที่ปฏิบัติงานเดินเครื่องปฏิกรณ์นิวเคลียร์ รวมทั้งการขอรับใบอนุญาต การออกใบอนุญาตการขอต่ออายุใบอนุญาต และการต่ออายุใบอนุญาตเจ้าหน้าที่ปฏิบัติงานเดินเครื่องปฏิกรณ์นิวเคลียร์ ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้